Hans Holbein den yngre

:*Denne artikkelen handler om kunstneren *'Hans Holbein den yngre**, for informasjon om faren hans, se [[Hans Holbein den eldre]].''

**Hans Holbein den yngre*' (ca. 1497–1543) var en [[Tyskland|tysk]] maler. 
Kunsten hans faller inn i stilretningen [[Renessansen|nordlig renessanse]], og han var blant de fremste av portrettmalerne i sin periode. 
Hovedområdene han bodde og arbeidet i var [[Basel]] i Sveits og [[London]] i Storbritannia. 
Holbein arbeidet med tegning, grafikk og maleri. 
I tillegg formga han glassmaleri, klesdrakter og annet, og han illustrerte bøker. 
Fra [[Kunståret 1536|1536]] var han hoffmaler hos kong [[Henrik VIII av England]].

== Familie og opplæring i malerkunsten ==

Hans Holbein d.y. ble født inn i en kunstnerfamilie i Augsburg sør i Bayern. 
Både faren, [[Hans Holbein den eldre]], og onkelen, [[Sigmund Holbein|Sigismund Holbein]], var malere, og det samme gjaldt broren [[Ambrosius Holbein]]. 
Han fikk opplæring hos faren før han sammen med Ambrosius ga seg i vei sørover til Basel i Sveits i [[Kunståret 1514|1514]]. 
I Basel fikk han arbeid og opplæring i verkstedet hos [[Hans Herbster]]. 
I [[Kunståret 1517|1517]]/[[Kunståret 1518|1518]] var han i [[Luzern]] der han hadde fått oppdrag, og kanskje var han også i Nord-[[Italia]] på den samme turen, selv om [[Karel van Mander (1548&ndash;1606)|Karel van Mander]] i sin *Schilderboeck* fra tidlig på 1600-tallet sier at Holbein aldri var i Italia. 
Andre kunsthistorikere mener i alle fall å kunne se påvirkning fra den italienske kunstneren [[Andrea Mantegna]] og [[Lombardia|lombardisk]] malerkunst i arbeidet hans etterpå. 
I [[Kunståret 1519|1519]] ble han tatt opp i kunstmalerlauget i Basel, og året etter giftet han seg med enken etter en garver, Elsbeth Binzenstock, og ble borger av Basel. 
Han fikk fire barn med Elsbeth: Philipp, Katharina, Jakob og Küngold.

== Arbeidsårene i Basel ==

I Baselområdet fikk han ulike oppdrag som maling av altertavler, glassmaleri, freskoer og portretter. [[Tresnitt]]serien *Dødsdansen* skal han ha tegnet allerede tidlig på 1520-tallet (det var en annen kunstner som overførte tegningene til tresnittblokker), selv om den ikke ble utgitt før i [[Kunståret 1538|1538]], og da i Lyon. 

Basel var et åndelig senter, og mye [[Humanismen|humanistisk]] og [[Reformasjonen|reformatorisk]] litteratur ble trykket og utgitt der på denne tiden. 
Holbein laget tresnitt til tittelbladene og initialer til bøker for boktrykkere i byen, blant annet til den tyske bibeloversettelsen til Martin Luther og til nyutgivelser av klassikere. 
Holbein ble kjent med den [[Nederland|nederlandske]] humanisten [[Erasmus]]. Han malte flere portrett av Erasmus og illustrerte en utgave av satiren *Moriae Encomium* med pennetegninger for ham. 

Reformasjonsbevegelsen gjorde det etter hvert vanskelig for Holbein og andre bildekunstnere å livnære seg i Basel.
Utstyrt med introduksjonsbrev fra Erasmus stilet til vennene og åndsfrendene [[Peter Giles]] i [[Antwerpen]] og [[Thomas More]] i London la Holbein på slutten av [[Kunståret 1526|1526]] ut på reise til England, mens hustru og barn ble værende igjen i Basel.

== Det første oppholdet i England ==

Hos Thomas More fikk Holbein i oppdrag å male et bilde av More-husholdet. 
Maleriet finnes ikke lenger og er i dag bare kjent fra kopier laget på 1500-tallet av andre kunstnere og gjennom Holbeins tegnede forhåndsskisser. 
Skissene viser alle kvinnene med bøker i hendene, og det ligger også bøker på golvet foran gruppen. 
Med unntak av familienarren til More, [[Henry Patenson]], er alle fordypet i bøker, samtaler eller egne tanker. 
Patenson er den eneste som har oppmerksomhet rettet mot kunstneren, han ser beint ut mot oss. 
Øverst i bildekanten henger et veggur og forteller om tiden som går og forsvinner.

Holbein laget også et portrett av Thomas More alene. 
Kontakter More formidlet resulterte i flere andre portrettoppdrag hos de rike og innflytesesrike menneskene i kretsen rundt Thomas More. 
Han malte for eksempel portretter av William Warham; erkebiskopen av Canterbury, sir Henry Guildford og lady Mary Guildford, Oxford-professoren Nikolaus Kratzer og et dobbeltportrett av sir Thomas Godsalve og sønnen John.

== Hjem igjen til Basel ==

I [[Kunståret 1528|1528]] reiste han hjem igjen til Basel. Da hadde han tjent seg opp så mye penger i England at han kunne kjøpe et nytt hus til familien sin i Basel. 

Han hadde et arbeid ventende på seg som var påbegynt før han reiste, altertavlen *Meyer Madonna*, også kalla *Darmstadt Madonna*, siden originalen nå henger i [[Schloßmuseum Darmstadt]]. 
Altertavlen var bestilt av Jacob Meyer, som var borgermester i Basel, og skulle henge i det private kapellet til Meyer-familien. 
Bildet viser jomfru Maria med Jesusbarnet omgitt av familien til Jacob Meyer, både dem som var gått bort og dem som ennå levde. 
Det er et såkalt *Schutzmantelbild* som skulle gi Meyer-familien ekstra vern av maktene i himmelriket. 
Altertavlen blir holdt for å være det beste arbeidet med religiøst motiv fra hans hånd, og det var også det siste religiøse motivet en kjenner fra Holbein, det ble ferdigstilt i [[Kunståret 1530|1530]].

Han arbeidet også mer med veggmaleriene til rådhuset i Basel på oppdrag frå byrådet.

Ellers hadde ikke forholdene blitt noe bedre i Basel for bildekunstnere siden han reiste til England i [[Kunståret 1526|1526]], heller tvert om. 
Læren til [[Ulrich Zwingli]] hadde fått fotefeste og i [[Kunståret 1528|1528]] var det et stort og voldsomt [[Ikonoklasme|ikonoklastisk]] opprør der nesten alt av religiøse bilder og skulpturer i Basel ble ødelagt på en eneste dag. 
De økonomiske nedgangstidene i kjølvannet av reformasjonen gjorde også sitt til at oppdragsstrømmen til Holbein i Basel nær tørket inn. 
Han reiste tilbake til England, men familien ble værende igjen i Basel denne gangen også.

== Det andre Englandsoppholdet ==


Da han kom til England i [[Kunståret 1532|1532]], var mye snudd på hodet fra sist han var der. 
Kongen var i konflikt med kirken i Roma siden paven ikke ville godkjenne giftermålet mellom ham og Anne Boleyn, og flere av de mektige og rike vennene Holbein hadde fått sist, hadde nå kommet på kant med kongen. 
Henrik VIII strammet tyranngrepet sitt om landet, kirken og folket, men Holbein skulle komme til å klare seg bra selv om den gamle kundekretsen var falt i den verste unåde.

Han fikk seg portrettkunder knyttet til den hanseatiske handelsstasjonen [[Stalhof]] i London. 
Der laget han en rekke portretter av handelsmenn som var stasjonert der. 
Disse maleriene er ofte halvlengdeportrett (bildet er avskjær ved livet) der den handelsreisende er på kontoret sitt og har et papir eller en konvolutt med navnet sitt på mellom hendene. 

I [[Kunståret 1533|1533]] fikk han et større oppdrag: Verket *Ambassadørene* måler 207 x 209 cm og er et dobbeltportrett i helfigur av franskmennene Jean de Dinteville og Georges de Selve. Til venstre står Jean de Dinteville, fransk ambassadør til London, mens Dintevilles venn Georges de Selve står til høyre. Mellom dem er det noen hyller der det er plassert en rekke objekter som forteller om de to. På golvet foran dem ser man et forvrengt objekt; dersom man stiller seg til høyre for bildet, tett inntil veggen som maleriet henger på, oppdager man at objektet er en hodeskalle. Det har vært hevdet at bildet ble malt for å henges opp i en trappeoppgang, slik at folk på et gitt punkt på vei opp eller ned trappen ville se hodeskallen tydelig som en [[memento mori]], en påminnelse om at alle skal dø.
 
Holbein malte også et portrett av statsmannen [[Thomas Cromwell]] i [[Kunståret 1533|1533]] eller [[Kunståret 1534|1534]]. Det var trolig kontakten med Cromwell som gav Holbein tilgang til hoffet til Henrik VIII. Fra da av fikk han portrettoppdrag fra folk i kretsen rundt kongen, som sir Nicholas Carew, Robert Cheseman og Charles de Solier, Lord of Morette. I [[Kunståret 1536|1536]]/[[Kunståret 1537|1537]] ble Hans Holbein d.y. hoffmaler hos Henrik VIII. Han malte flere portretter av kongen, og også av ulike dronninger og av prinsen. Av de bildene som er bevart og er tilskrevet Holbein, er det flere som er omdiskutert når det gjelder om det er Holbein selv som har malt dem. Noen bilder mener man er noenlunde samtidige kopier laget av folk tilknyttet Holbeins eget studio, andre er senere kopier. 
<gallery widths="154px" heights="200px" perrow="4" caption="Henry VIII og hans hustruer">
File:Hans Holbein, the Younger, Around 1497-1543 - Portrait of Henry VIII of England - Google Art Project.jpg|Henrik VIII – portrett fra [[Kunståret 1536|1536]].
Fil:Hans_Holbein_d._J._032b.jpg|Jane Seymour – portrett fra  [[Kunståret 1536|1536]].
File:AnneCleves.jpg|[[Anne of Cleves|Anna av Cleves]]
File:Anne Boleyn by Hans Holbein the Younger.jpg |[[Anne Boleyn]]
</gallery>

<gallery widths="154px" heights="200px" perrow="4" caption="Hans Holbein den yngre">
File:Hans Holbein the Younger - Derich Born (1510?-49) - Google Art Project.jpg|[[Derich Born]] (1510–1549)
File:Hans the Younger Holbein - A Lady with a Squirrel and a Starling (Anne Lovell?) - Google Art Project.jpg|Anne Lovell (?)
File:Hans Holbein the Younger - Mary, Lady Guildford.jpg|Lady [[Mary Guildford]] – portrettert i .
Fil:Hans Holbein d. J. 066.jpg|[[William Warham]], erkebiskop av Canterbury – portrettert i .
</gallery>

== Se også ==
* Maleriet «[[Venus og Amor]]»

== Eksterne nettsteder med informasjon om kunsten til Holbein d.y. == 
* [http://www.wga.hu/art/h/holbein/hans_y/2drawing/1530/11family.jpg Holbeins skisse til familieportrettet til Thomas More.]
* [http://www.godecookery.com/macabre/holdod/holdod.htm Nettgalleri over tresnittserien *Dødsdansen*]
* [http://www.artcyclopedia.com/artists/holbein_the_younger_hans.html Liste over museer som har bilder av Hans Holbein den yngre]
* [http://vernissage.tv/blog/2006/04/11/hans-holbein-the-younger-kunstmuseum-basel/ Videofilm om Hans Holbein den yngre fra Kunstmuseum Basel i 2006]
* [http://www.tate.org.uk/britain/exhibitions/holbein/ Omtale av en Holbeinutstilling ved Tate Britain i England (på engelsk)] 

== Referanser ==
<references />

== Kilder ==
* Artikkelen «Holbein family» i 7. bind av *The Encyclopedia of Visual Arts''. Encyclopædia Britannica International, London, 1983.
* Hans Holbein-biografi hos Notable Names Data Base.
* Hans Holbein-biografi hos the Web Gallery of Art.

## Eksterne lenker
*